Burjassot, seu del Campionat d’Espanya de 100 Km Ruta i del III Festival d’Ultrafons Gran Premi “Ciutat de Burjassot”
2025-07-24

L’atletisme torna a ser protagonista a Burjassot. En aquesta ocasió, de la mà del Club d’Atletisme Els Sitges i amb el suport de la Regidoria d’Esports, dirigida per Juan Gabriel Sánchez, el municipi acollirà  el III Campionat d’Espanya de 100 km Ruta i el III Festival d’Ultrafons Gran Premi “Ciutat de Burjassot”.

La competició tindrà lloc dissabte 1 d’abril i totes dues proves es desenvoluparan entre l’Avinguda Vicent Andrés Estellés i la rotonda que hi ha junt a la Piscina Coberta, en un circuit homologat per la Reial Federació Espanyola d’Atletisme.

L’inici de la prova tindrà lloc a les 7.30 hores del matí i, a partir d’aqueix moment, els atletes començaran la seua particular batalla contra el crono per a poder aconseguir la seua millor marca, alhora que aconseguir la victòria en les dues proves.